擢按察使。收复海丰，擢布政使。十年（1872年），署巡抚，补漕运总督。再署巡抚，旋还任。光绪五年（1879年），督漕北上，因请陛见，并与河督李鹤年、巡抚周恆祺会商运河事宜，通筹河道宽深，改设运口，导引卫河，设立堤坝，绘具图说以进。又尝偕两江总督吴元炳奏复淮流故道，因条上疏濬杨庄以下旧河入海故道。未几，卒，有诏褒锡。两江总督刘坤一以文彬遗爱在民，请建专祠清江浦，允之。
家庭.子延煜，举人，四川盐茶道；延熙，举人，九江知府；延燮，进士，武昌知县；延照，举人，礼部员外郎。